ఇస్లామాబాద్ : దొంగతనం చేసినవాడే దొంగ... దొంగ... అని అరిచినట్లుంది పాకిస్థాన్ వ్యవహార శైలి. కాల్పుల విరమణ ఒప్పందాన్ని ఉల్లంఘించి నియంత్రణ రేఖ వెంబడి యథేచ్ఛగా కాల్పులు జరుపుతూనే, భారతదేశమే అన్యాయంగా కాల్పులు జరుపుతోందని పెడబొబ్బలు పెడుతోంది.ఇండియన్ డిప్యూటీ హై కమిషనర్ జే పీ సింగ్ను పాకిస్థాన్ బుధవారం పిలిచింది. భారతీయ దళాలు నియంత్రణ రేఖ వెంబడి కాల్పుల విరమణ ఒప్పందం ఉల్లంఘనకు పాల్పడుతున్నాయని, భారత్ దళాల కాల్పుల్లో ఇద్దరు సాధారణ పౌరులు మరణించారని, ఆరుగురు గాయపడ్డారని ఆరోపించింది.పాకిస్థాన్ విదేశాంగ శాఖ అధికార ప్రతినిధి నఫీస్ జకారియా మాట్లాడుతూ భారతీయ భద్రతా దళాలు బరోహ్, టాండర్ సెక్టర్లలో మంగళవారం కాల్పులు జరిపాయని ఆరోపించారు. డైరెక్టర్ జనరల్ (ఎస్ఏ, సార్క్) మహ్మద్ ఫైసల్ భారతదేశ డిప్యూటీ హై కమిషనర్కు సమన్లు జారీ చేశారు. కాల్పుల విరమణ ఒప్పందాన్ని ఉల్లంఘిస్తూ, ముందస్తు హెచ్చరిక లేకుండా భారతీయ భద్రతా దళాలు కాల్పులు జరిపినట్లు ఆరోపించారు. సాధారణ ప్రజలపై ఉద్దేశపూర్వకంగా దాడి చేయడం అంతర్జాతీయ మానవ హక్కులకు, మానవీయ చట్టాలకు, మానవ మర్యాదకు విరుద్ధమని, దారుణమని, శోచనీయమని పేర్కొన్నారు.
islamabad : dongatanam chesinavade donga... donga... ani arichinatlundi pakisthan vyavahara saili. kaalpula viramana oppandaanni ullanghinchi niyantrana rekha vembadi yathechchagaa kaalpulu jaruputune, bharatadesame anyaayamgaa kaalpulu jaruputondani pedabobbalu pedutondi.indian deputy hai commisioner jee pee singnu pakisthan budhavaaram pilichindi. bhaarateeya dalaalu niyantrana rekha vembadi kaalpula viramana oppandam ullanghanaku paalpadutunnaayani, bharat dalaala kaalpullo iddaru saadhaarana pourulu maraninchaarani, aaruguru gayapaddarani aaropinchindi.pakisthan videsaanga saakha adhikara pratinidhi nafies jakaria maatlaadutuu bhaarateeya bhadrata dalaalu baroh, tander sectorlalo mangalavaaram kaalpulu jaripayani aaropinchaaru. director janaral (esa, sark) mahmad fisal bharatadesa deputy hai kamishanarku samanlu jaarii chesaru. kaalpula viramana oppandaanni ullanghistuu, mundastu hecharika lekunda bhaarateeya bhadrata dalaalu kaalpulu jaripinatlu aaropinchaaru. saadhaarana prajalapai uddesapurvakamgaa daadi cheyadam antarjaatiiya manava hakkulaku, manaveeya chattaalaku, manava maryaadaku viruddhamani, daarunamani, sochaneeyamani perkonnaru.